[bookmark: _GoBack]FESTES DE LA MARE DE DÉU DE MISERICÒRDIA
Reus, del 21 al 25 de setembre de 2026
(Programa provisional, susceptible a canvis)


DIJOUS 10

19.00 h, a la PALMA, III Festival Revers amb Trias dB’s, Garrafa Nadal, Pentina’t Lula, Los Fresones Rebeldes i Dj Figa. Organitza: LANOVA Ràdio de Reus, 'Toc de queda' i Reus Cultura.

19.30 h, al JARDÍ DE LA CASA RULL, MiseriCorJazz, concert amb Mas del Jazz Orchestra remembers The Concert Jazz Band. Organitza: Associació Mas del Jazz.

DIVENDRES 11

19.30 h, al JARDÍ DE LA CASA RULL, MiseriCorJazz, concert amb Pau Terol Trio. Organitza: Associació Mas del Jazz.

Dissabte 12
LA TROBADA DE GEGANTS I L’A REUS, CORREFOC INFANTIL!

10.30 h, des del CENTRE CÍVIC MESTRAL, repartiment del programa de les festes de Misericòrdia pel barri Gaudí amb el Xiquet, la Xiqueta i el Campi. Seguidament, es dirigiran a la plaça del Mercadal. Col·labora: Associació de Veïns del Barri Gaudí.

10.30 h, a la PLAÇA DE SANT PERE, Dona el teu Xumet a la Mulassa. La Mulassa rebrà els xumets dels infants que ja s’han fet grans. Organitza: Colla Gegantera.

11.30 h, des de l'ESTACIÓ ENOLÒGICA, «Ruta del Modernisme». Visita per conèixer i sentir les façanes modernistes més emblemàtiques de Lluís Domènech i Montaner i sorprendre's amb les de Pere Caselles. Activitat de pagament amb compra d’entrades a ticket.reusturisme.cat. Organitza: Reus Promoció.

11.00 h, des de la PLAÇA DEL MERCADAL, cercavila dels 30 anys del Ball de Cercolets amb la participació dels Arquets de Tàrrega, el Ball de Cercolets d’Igualada i el Ball de Cercolets de Reus. Organitza: Coordinadora de Danses Tradicionals de Reus.

Recorregut: plaça del Mercadal, carrers de la Galera, de Jesús, plaça del Mercadal, carrers Major, peixateries Velles, de l’Hospital, de la Presó i plaça de la Farinera.

12.00 h, a la PLAÇA DE LA FARINERA, IX Vermulet, el vermut del Ball de  Cercolets. Vine a gaudir de la millor música. Organitza: Coordinadora de Danses Tradicionals.

17.00 h, a la PLAÇA DEL MERCADAL, plantada de la XXV Trobada de Gegants, i presentació dels nous vestits dels gegants Japonesos amb motiu del seu 70è aniversari (VA). Gegants convidats: gegants de Santa Maria del Mar, vells de Terrassa, del barri de la Mercè de Tàrrega, de Sant Feliu de Llobregat, de Sant Celoni, de Castellvell del Camp, del Carnaval de Solsona i la Mulassa i els Gegants de Reus.

Seguidament, balls de lluïment dels Gegants i la Mulassa de Reus.

17.30 h, des de l’entrada del TEATRE FORTUNY, ruta de les botigues antigues de Reus. Activitat de pagament amb reserva d’entrades a https://ticket.reusturisme.cat. Organitza: Reus Promoció.

18.00 h, des de la PLAÇA DEL MERCADAL, cercavila de la XXV Trobada de Gegants.  

Recorregut: plaça del Mercadal, carrer Major, plaça de Sant Pere, carrers de les Peixateries Velles, de l’Hospital i de la Presó, plaça de la Farinera, carrer de Santa Anna, raval de Santa Anna, plaça de Prim, carrer de Monterols i plaça del Mercadal.

A continuació, arribada de la cercavila de la XXV Trobada de Gegants i balls de lluïment dels gegants convidats.

18.30 h, a la PLAÇA DE PRIM, XXI Concurs de Masclet i Fira de Degustació amb la participació dels establiments col·laboradors. Per votació popular es triarà el millor Masclet entre els participants. Durant l’acte, cercavila amb la batucada Reus Samba i exposició fotogràfica commemorativa dels 25 anys del Col·lectiu El Masclet. Col·laboren: Menjablanc de Reus, Vermuts Miró i Plim.

19.00 h, a la PLAÇA DE LA PATACADA, plantada de les bèsties participants a l’A Reus Correfoc Infantil!

19.30 h, al JARDÍ DE LA CASA RULL, Misericorjazz, concert d’Isa Mirallas&Rai Pau feat Giuseppe Campisi. Organitza: Mas del Jazz, amb la col·laboració amb l’Associació de Músics i Música Moderna de Catalunya.

20.30 h, des de la PLAÇA DE LA PATACADA, A Reus, Correfoc Infantil!, amb la participació de: el Drac de Montblanc, el Griu de Tarragona, el Ball de diables infantil de La Canonja, el Ball de diables infantil de Perafort, la Dragonina petita de Constantí, la Vibrieta Francolina del Morell i les colles locals del Ball de Diables infantil, el Drac petit i la Cabra petita.

Recorregut: plaça de la Patacada, carrer de Sant Llorenç, plaça de Prim, raval de Santa Anna, carrer del Vidre, plaça dels Argenters, carrers de Donotea i d’Aleus, plaça de la Farinera, carrers de Santa Anna i Martí Napolità, raval de Santa Anna i plaça de Catalunya.


Diumenge 13
9.30 h, des del carrer ROSICH, 4, III cursa de la Coia. Una cursa festiva i popular de 5km amb inscripció prèvia a www.rockthesport.com. Organitza: Xiquets de Reus

De 10.45 a 13.00 h, al PARC DEL TRENET, circulació de trens manipulats de 5 polzades amb passatgers. Preu: 1,50 €. Organitza: Associació d’Amics del Ferrocarril de Reus.

11.00 h, a la PLAÇA DE LA PATACADA, 5a edició de la Cucafesta. Acte familiar amb les ballades de la Cucafera i l’actuació de Pol Nord i de DJ PD Intenses. Organitza: AFA Escola Els Ganxets.

12.00 h, al JARDÍ DE LA CASA RULL, MiseriCorJazz, concert amb Miguel Viejo Trio i Jam Session. Organitza: Mas del Jazz.

19.00 h, al JARDÍ DE LA CASA RULL, Misericorjazz, concert amb Albert Cirera & Tres Tambors.  Organitza: Mas del Jazz.


Dimarts 15
17.30 h, a la SALA INFANTIL DE LA BIBLIOTECA CENTRAL XAVIER AMORÓS, presentació del conte solidari La Hathi i la Piu, de l’ONG KOLAM, a càrrec de Roser Bonet, de Cuentropía, amb la participació dels autors Victor López i Raquel Agorreta i la Il·lustradora Andrea Francín. Organitza: Àmbit de Solidaritat i Cooperació (Ajuntament de Reus). Col·labora: Biblioteca Central Xavier Amorós.

20.30 h, al LOCAL DELS XIQUETS DE REUS, (carrer Rosich, 4), assaig especial de castells previ a la diada de Misericòrdia.

Dimecres 16

17.30 h, al SANTUARI DE MISERICÒRDIA, Contes a les Places: la llegenda de la Pastoreta i la Mare de Déu. Organitza: Biblioteques Municipals de Reus.

19.00 h, a la PLAÇA DE LES PEIXATERIES VELLES,  Sessions musicals dels 80 en vinil, a càrrec de locutors i exlocutors de LANOVA Ràdio de Reus: Ana Kuu, Pubis, Gerard Toc de Queda, David Percepcions i Juanma PesaDJ. Organitza: LANOVA Ràdio de Reus, Reusdigital.cat i Rosa dels Vents.

20.00 h, al GAUDÍ CENTRE, converses amb l’autora d’ «El somni de Gaudí», Coia Valls. Una oportunitat per descobrir de la seva mà la història que narra aquest llibre. Entrades a: https://ticket.reusturisme.cat.

20.30 h, al CEMENTIRI GENERAL DE REUS, Concert per al Record. 40 anys al costat de les famílies. Concert commemoratiu en record de les persones que ens han deixat durant el darrer any, concebut com un espai de memòria, homenatge i acompanyament emocional. Aquesta edició adquireix un significat especial en coincidir amb la commemoració dels 40 anys dels serveis funeraris municipals de Reus. A través de la música en directe, el Cementiri General de Reus esdevé un lloc de trobada on la ciutadania comparteix el record, la reflexió i l'esperança en un entorn de respecte, sensibilitat i reconeixement a la memòria col·lectiva. Entrades: www.funecamp.cat. Aforament limitat. Organitza: FuneCamp Serveis Funeraris Municipals, S.A.


Dijous 17
10.00 h, a la BIBLIOTECA CENTRAL XAVIER AMORÓS, club de lectura, el sentit de la vida, que tractarà  l’òbra Les Gratutuds de Delphine de Vigan.

17.30 h, a la BIBLIOTECA PERE ANGUERA, cloenda Joc de Lectura de l’estiu i entrega de premis dels participants del joc «Univers Gaudí». I l’espectacle familar amb Narcisa i Clementina. Quan les paraules canten, a càrrec de la Cia. Laberta Delpoblet.

18.30 h, al CENTRE DE LA IMATGE MAS IGLESIAS, inauguració de l’exposició «Llum primera / Llum última», un diàleg fotogràfic amb Gaudí, de Roger Conesa.

19.00 h, a la BIBLIOTECA CENTRAL XAVIER AMORÓS, presentació del llibre Historias del Caleidoscopio: Encaramados a los sueños de Beatriz Álvarez.

19.00 h, a l’AIXECAFUSTES, local de la Colla Gegantera de Reus (carrer Vallroquetes, nº8) , presentació dels nous gegants vitxets de goma. La vitxeta estrena el vestit nou.

20.30 h, a la cafeteria LA LIBÈL·LULA del CENTRE D’AMICS DE REUS. Presentació del Col·lectiu Pitus Borràs, en honor a l’activista musical Josep M. Borràs Salvadó (1957-2010), i actuació de Joan Cuadern i Fito Luri. Organitza: Col·lectiu Pitus Borràs, LANOVA Ràdio de Reus, Reusdigital.cat i Laboratori Musical. Entrada: 5 €.


Divendres 18
18.00 h, a LA PALMA, Festarda, la festa més petarda, per gaudir amb música amb el DJ Aleix Ballesté i moltes sorpreses més. Organitza: Ball de Diables de Reus.

De 20.00 a 22.30 h, al CAMPANAR DE REUS, visites nocturnes. Explicaran les seves tasques, anècdotes i històries del campanar. Preu: 5 € per persona i 3 € per infant menor de 6 anys. Inscripcions (de l’1 al 15 de setembre): campanersdereus@gmail.com.

21.00 h, a LA PALMA, representació del Ball de Sant Miquel, que escenifica la lluita del bé i el mal. Organitza: Ball de Diables de Reus.

21.00 h, a la PRIORAL DE SANT PERE, Misericòrdia: de Reus al cel. Muntatge escènic de cant, música, dansa i teatre que ens porta a reviure la llegenda de la Mare de Déu de Misericòrdia, des de l’aparició a la pastoreta fins a la salvació de la vila. L’Orfeó Reusenc es posa una vegada més al capdavant d’aquesta producció, amb un equip de més de cent persones entre músics, cantaires, dansaires, actors i tècnics i que ha comptat amb un públic multitudinari en totes les edicions anteriors. La prioral de Sant Pere torna al 1592 per presentar la llegenda més estimada de la ciutat. Preu: 4 €, socis de l’Orfeó Reusenc; 5 €, públic general amb visibilitat bona; 6 €, públic general amb visibilitat molt bona. Entrades: entrapolis.com.


21.30 h, al LOCAL DELS XIQUETS DE REUS, (carrer Rosich, 4), assaig especial de castells previ a la diada de Misericòrdia.

22.00 h, a la PLAÇA DE LA LLIBERTAT, concert amb Maria Jaume i La Sra. Tomassa. Maria Jaume presenta el seu nou disc i la nova gira, plena de sorpreses i amb una posada en escena que submergeix el públic en el seu realisme màgic mediterrani.


Dissabte 19
LA DIADA CASTELLERA I L’A REUS, CORREFOC!

10.30 h, a la PARRÒQUIA DE SANT JOAN, al lateral exterior, ofrena floral a la majòlica de la Mare de Déu de Misericòrdia. Organitza: Grup Cultural de Misericòrdies de Reus.

11.00 h, a la PLAÇA DE LA FARINERA, plantada de bèsties del Corre-escates amb l’Òliva de Navàs i el  Bou i el Drac de Reus. Organitza: Ball de Diables de Reus.

11.30 h, des de l'ESTACIÓ ENOLÒGICA, «Ruta del Modernisme». Visita per conèixer i sentir les façanes modernistes més emblemàtiques de Lluís Domènech i Montaner i sorprendre's amb les de Pere Caselles. Activitat de pagament amb compra d’entrades a ticket.reusturisme.cat. Organitza: Reus Promoció.

11.30 h, al CARRER D’ALEUS, vermut rumbero, amb Bufa la Rumba i els punxadiscos Cris&Petes. Organitza: La Nit de Fer l’Índiu (CRAC i Colla Gegantera).

11.30 h, des de la PLAÇA DE LA FARINERA, Corre-escates, cercavila amb l’Òliva de Navàs i el  Bou i el Drac de Reus, amb la xaranga Bandsonats. A l’arribar a la PLAÇA DEL TEATRE, electrovermut amb el DJ Aleix Ballesté. Organitza: Ball de Diables de Reus.

Recorregut: Plaça de la Farinera, carrers de Santa Anna, Casals i d’en Vilar, raval de Santa Anna, carrer de Monterols, plaça del Mercadal, carrers Major i de la Concepció i plaça del Teatre.

12.00 h, a la SALA SANTA LLÚCIA, actuació «Música per a gent exquisida, a l'escenari». El periodista Marià Arbonès porta a l’escenari alguns dels textos i vídeos musicals que publica cada setmana. Una proposta amb música i projeccions ideada per l’actriu Dolors Quintana, que comptarà amb les aportacions del músic Joan Pujol. Organitza: Sala Santa Llúcia i Reusdigital.cat, amb la participació de LANOVA Ràdio de Reus.

12.00 h, al PAVELLÓ DELS DISTINGITS DE L’INSTITUT PERE MATA, visita teatralitzada amb concert de música d’època i vermut. Imprescindible reserva prèvia. Més informació, preus i reserves a codoleducacio.com. Organitza: Còdol Educació.

12.00 h, al CELLER MAS AMFRES, visita i tast de vi de Km0. Preu 20€. Reserves a misericordiesdereus@gmail.com. Organitza: Grup Cultural de Misericòrdies de Reus.

17.30 h, des de l’entrada del TEATRE FORTUNY, ruta de les botigues antigues de Reus. Activitat de pagament amb reserva d’entrades a https://ticket.reusturisme.cat. Organitza: Reus Promoció.

17.30 h, al JARDÍ DE LA CASA RULL, demostració i disseny d’una olivera a càrrec del professor Josep M. Martínez.

18.00 h, a la PLAÇA DEL MERCADAL, Diada Castellera de Misericòrdia, amb els Moixiganguers d’Igualada, els Castellers de Lleida i els Xiquets de Reus.

18.00 h, al JARDÍ DE LA CASA RULL, inauguració de la XXXII Exposició de Bonsais Ciutat de Reus a càrrec de les autoritats municipals.

19.00 h, a la PLAÇA DE PRIM, plantada de bèsties de l’A Reus Correfoc!

19.00 h, des del SANTUARI DE MISERICÒRDIA, XVI Tomb de Nit. Recorregut d’aproximadament de 7 km a peu per diferents indrets als afores de Reus. Organitza: Associació Excursionista Catalunya de Reus.

20.00 h, al TEATRE BARTRINA, concert La veu retrobada. Centenari Josep Cercós, a càrrec de l’Orquestra Camerata XXI, i com a inici del seu 35è aniversari, amb Salvador Brotons i Marta Mathéu. Preu: 15, 12 i 9 €.

21.30 h, des de la PLAÇA DEL MERCADAL, A Reus, Correfoc!, amb el Ball de Diables de Maspujols, Ball de Diables de Granollers, el Drac de Terrassa, el Drac del Morell i la Galera de Cambrils, i els elements de foc de Reus: el Ball de Diables, el Drac, la Víbria, la Cabra, els Bous de Foc i la Vedella de Foc.

Recorregut: plaça del Mercadal, carrer del Vidre, placeta dels Argenters, carrers de Donotea, d’Aleus, d’en Vilar, de Rosich i de Santa Anna, plaça de la Farinera, carrers de Santa Anna, de la Presó, de l’Hospital i de les Peixateries Velles, plaça de Sant Pere, carrer Major i plaça del Mercadal.

23.00 h, a la PLAÇA DE LA LLIBERTAT, concert de la Diada Castellera de Misericòrdia i celebració dels 45 anys de Xiquets de Reus amb l’Orquestra Mitjanit i DJ Enka.

Diumenge 20
L’APLEC BAIX CAMP

Durant tot el dia, a LA PALMA, festival de dansa Reus Urban Dance, mostra de danses urbanes. Masterclass, All Styles Battle, Graffitti, mostra de grups i companyies convidades. Organitza: Coordinadora d’Escoles de Dansa Autoritzades de Reus.  

9.00 h, al PAVELLÓ PARE MANYANET, torneig XII Hores de Bàsquet Festes de Misericòrdia. Organitza: A. E. Pare Manyanet, secció de Bàsquet.

Des de les 9.00 h, a la PLAÇA DEL BALUARD, celebració del 35è aniversari de l’Esbart Santa Llúcia. Organitza: Esbart Santa Llúcia.

9.00 h, des de l’AVINGUDA DE PLANÀS I MARCA, 13, 3a edició de la Caminada Solidària «Caminem per l’Alzheimer, caminem junts», per sensibilitzar i donar suport a les persones afectades per trastorns neurocognitius i les seves famílies. Inscripcions: www.rockthesport.com. Organitza: Associació d’Alzheimer i Altres Trastorns Neurocognitius de Reus i Baix Camp. Amb el suport de la Regidoria de Salut i Esports.

De 10.00 a 20.00 h, a la PLAÇA DEL SANTUARI, 60è Aplec Baix Camp. Esmorzar a preus populars i sardanes tot el dia amb les cobles Jovenívola de Sabadell, Reus Jove i Contemporània. A partir de les 12.00 h, alumnes d’escoles de la ciutat ballaran una sardana. De manera paral·lela hi haurà un taller d’escacs, el gegant Carrasclet, la presència del Correllengua i de l’AEC, un espai de lectura i un concurs de colles improvisades a la tarda. Organitza: Colla Sardanista Rosa de Reus.

10.00 h, a la CASA NAVÀS, visita teatralitzada. Deixa’t emportar per la majordoma de la casa i l’encarregat de la botiga, veuràs la Casa Navàs com mai ho havies fet abans. Preu: 20 €. Entrades: casanavas.cat

10.30 h, des de la PLAÇA DE LA PURÍSSIMA SANG i l’ESGLÉSIA DE SANT JOAN, cercavila el Creuament del Superadrac. Des de la plaça de la Puríssima Sang, sortida del Superadrac, i des de l’església de Sant Joan, sortida del drac convidat. Trobada dels dos dracs a la plaça de Prim i cercavila conjunta fins a la plaça de Sant Pere. Organitza: Associació Supera’t.

11.00 h, a la CASA NAVÀS, visita teatralitzada, deixa’t emportar per la majordoma de la casa i l’encarregat de la botiga, veuràs la Casa Navàs com mai ho havies fet abans. Més informació i entrades a casanavas.cat

De 10.45 a 13.00 h, al PARC DEL TRENET, circulació de trens manipulats de 5 polzades amb passatgers. Preu: 1,50 €. Organitza: Associació d’Amics del Ferrocarril de Reus

11.00 h, al SANTUARI DE MISERICÒRDIA, missa de la 46a Trobada de Misericòrdies al santuari. Organitza: Grup Cultural de Misericòrdies de Reus.

11.00 h, al JARDÍ DE LA CASA RULL, tallers per a adults, formació d’un bonsai. Prèvia inscripció. Preu 15€.

12.00 h, a la CASA NAVÀS, visita teatralitzada. Deixa’t emportar per la majordoma de la casa i l’encarregat de la botiga, veuràs la Casa Navàs com mai ho havies fet abans. Preu: 20 €. Entrades: casanavas.cat

17.30 h, al JARDÍ DE LA CASA RULL, demostració disseny d’un paisatge de junípers a càrrec de Juan Cotano.

18.00 h, a la PLAÇA DEL MERCADAL, inici de la cercavila de la Trobada d’Elements Fets Per Tu - Fan del Seguici, pels carrers del centre. Inscripcions: www.canalreustv.cat. Organitza: Canal Reus TV.

18.00 h, a la PLAÇA DEL SANTUARI, contacontes Hi havia una... dues i tres vegades! amb Roser Bonet, de Cuentropía.

20.00 h, a la PRIORAL DE SANT PERE, concert del Cicle d’Orgue, a càrrec de Josep Ribell (orgue positiu), Miquel González (viola de gamba), Marta Rodrigo (soprano) i Marc García (tenor).

20.30 h, a la PLAÇA DEL MERCADAL, cantada d’havaneres amb els grups Balandra i La Frau. El Grup Cultural de Misericòrdies de Reus oferirà, a la mitja part, rom cremat.


Dilluns 21
ELS GUARDONS DE LA CIUTAT
Durant el matí, al CAMPANAR, al punt més alt del pinacle major, hissada de la bandera mariana com a inici de les festes de Misericòrdia.

18.00 h, al CENTRE CULTURAL EL CASTELL, microxerrades «recerca pel canvi» un espai divolgatiu en el marc dela Nit Eureopa de la Recerca. organitza: Institut de Recerca Biomèdica Catalunya Sud.

18.30 h, des de la CASA RULL i pels CARRERS DEL NUCLI ANTIC, cercavila del Canó de les Festes. Canonades i versots ompliran els carrers del nucli antic.

18.30 h, a la PLAÇA DEL BALUARD, concert familiar amb Lali BeGood.

19.00 h, a la PLAÇA DEL MERCADAL, lectura del manifest de l’Associació d’Alzheimer i Altres Trastorns Neurocognitius de Reus i Baix Camp, amb motiu del Dia Mundial de l’Alzheimer.

19.00 h, a l’AIXECAFUSTES,  local de la Colla Gegantera de Reus (carrer Vallroquetes, nº8) , presentació del projecte de renovació del vestuari dels Gegants Japonesos, emmarcat en l’any de la celebració dels seu setantè aniversari. Es podrà observar el procés creatiu d’elaboració dels vestits nous.

20.00 h, al SALÓ DE PLENS DE L’AJUNTAMENT, lliurament dels Guardons de la Ciutat 2026. Un homenatge públic a la societat civil de casa nostra. Entrega de les mencions honorífiques municipals a la Confraria Guardadors de la Tronada, a la CFA Escola Marta Mata, al Dr. Joan Borràs Balada, al Centre d’Estudis Superiors de l’Aviació (CESDA), a Carme Just Masdéu (a títol pòstum), a la Coordinadora d’Escoles de Dansa de la Ciutat, al Ball de Galeres i a la Fundació Esclerosi Múltiple Mas Sabater. Durant l’acte es repartirà la postal número 57 de la col·lecció Postals de la Festa Major, dedicada al Carro dels Romanços.

20.00 h, pel NUCLI ANTIC, el Carro dels Romanços. Bravium Teatre ens ofereix per desè any una passejada teatral pels carrers del centre basada en la rica producció reusenca de romanços de fil i canya i de cordill. Aquesta literatura del tombant del 1900 són composicions en vers, impreses amb plecs de quatre pàgines. El nom els ve donat per la forma com s’exposaven per a la venda: penjats d’un cordill i agafats d’un tros de canya perquè no se’ls emportés el vent. Els venedors els recitaven i cantaven, com a reclam, i la gent els adquiria per llegir-los en reunions familiars o d’amics o al cafè.

Sortida de la cercavila de la seu de l’entitat, al carrer de Sant Llorenç, i actuacions a la plaça de la Patacada, plaça de Prim i la plaça del Teatre. Col·laboren: Bravium Teatre i Associació d’Amics del Cavall.


Dimarts 22
18.00 h, al CARRER DEL VIDRE, taller «El vitrall somiat d’Antoni Gaudí a la Sagrada Família». A partir dels motius de les vidrieres modernistes, elaboració d’un vitrall modernista després de la visita a la maqueta de la Sagrada Família. Durada: 45 min. Edat recomanada: entre 6 i 12 anys, amb un adult acompanyant. Inscripcions: ticket.reusturisme.cat

18.30 h, des de la CASA RULL i pels CARRERS DEL NUCLI ANTIC, cercavila del Canó de les Festes. Canonades i versots ompliran els carrers del nucli antic.

18.30 h, a la PLAÇA DEL BALUARD, espectacle familiar La fotògrafa Mira i les seves històries, de la Cia. Viu el teatre! La fotògrafa Mira explica a través de fotografies i els seus viatges tres històries basades en tres contes de tres autores que no ens deixaran indiferents: L’Artur i la Clementina, El club dels valents i El cavaller que no volia lluitar. Una producció de Viu el Teatre que ofereix noves mirades per construir un món més equitatiu, respectuós i amable.

19.00 h, al CARRER DEL VIDRE, taller «El vitrall somiat d’Antoni Gaudí a la Sagrada Família». A partir dels motius de les vidrieres modernistes, elaboració d’un vitrall modernista després de la visita a la maqueta de la Sagrada Família. Durada: 45 min. Edat recomanada: entre 6 i 12 anys, amb un adult acompanyant. Inscripcions: ticket.reusturisme.cat

20.00 h, a l’AJUNTAMENT, XXXII Trobada de Misericòrdies de la nostra ciutat.

20.00 h, pel NUCLI ANTIC, el Carro dels Romanços. Bravium Teatre ens ofereix per desè any una passejada teatral pels carrers del centre basada en la rica producció reusenca de romanços de fil i canya i de cordill.

Sortida de la cercavila de la seu de l’entitat, al carrer de Sant Llorenç, i actuacions a les places de la Patacada, de Prim i del Baluard. Col·laboren: Bravium Teatre i l’Associació d’Amics del Cavall.


Dimecres 23
De 10.00 a 20.00 h, al GAUDÍ CENTRE, Et dius Misericòrdia, Cori o Coia? Tu i qui t’acompanyi hi teniu l’entrada gratuïta! Visita mitjançant audioguia o aplicació utilitzant els dispositius mòbils personals. El Gaudí Centre disposa també d’una videoguia en llengua de signes. Durada: 1 h. Activitat gratuïta amb reserva d'entrades: ticket.reusturisme.cat.

18.00 h, des del CAMPANAR, Toc de la Festa Major Petita per acompanyar la cercavila del Seguici Petit, a càrrec dels Campaners de Reus i els Pioners i Caravel·les de l’Agrupament Escolta i Guia MontsantCim.

18.00 h, des de l’AJUNTAMENT, inici de la cercavila del Seguici Petit de la ciutat. Amb la participació dels músics de l’Aula de Sons de Reus, el Ball de Diables infantil, el Drac petit, la Cucafera, el Basilisc petit, el Lleó petit, els Nanos petits, la Mulassa petita, els Vitxets, Moros i Indis petits, el Ball de Marcos Vicente, el Ball de Pastorets petit, el Ball de Cercolets petit, el Ball de Prims petit, el Ball de Valencians petit, el Ball de Bastonets de l’Esbart Santa Llúcia, la Dansa de Mossèn Joan de Vic petita, el Ball de Gitanes petit, l’Escola de Bastons de l’Orfeó Reusenc, la Canalla dels Xiquets de Reus i l’Àliga petita.

Recorregut: plaça del Mercadal, carrer Major, plaça de Sant Pere, carrers de les Peixateries Velles, de l’Hospital i de la Presó, plaça de la Farinera, carrer de Santa Anna, raval de Santa Anna, plaça de Prim i carrer de Monterols, i acabarà novament a la plaça del Mercadal, on es farà la passada de lluïment.

18.30 h, a la PLAÇA DEL MERCADAL, berenar popular, gentilesa de Borges.


Dijous 24
LA VIGÍLIA I LES REVETLLES
De 10.00 a 20.00 h, al GAUDÍ CENTRE, Et dius Misericòrdia, Cori o Coia? Tu i qui t’acompanyi hi teniu l’entrada gratuïta! Visita mitjançant audioguia o aplicació utilitzant els dispositius mòbils personals. El Gaudí Centre disposa també d’una videoguia en llengua de signes. Durada: 1 h. Activitat gratuïta amb reserva d'entrades: ticket.reusturisme.cat.

12.00 h, des del CAMPANAR, Toc de Festa per anunciar la vigília de la festivitat, a càrrec dels campaners de la ciutat.

18.30 h, des del CAMPANAR, Toc de Festa per anunciar la sortida dels Gegants i altres elements festius en cercavila, a càrrec dels campaners de la ciutat. Alhora, des de diferents punts del CENTRE DE LA CIUTAT, sortida del Seguici Festiu i altres elements que passejaran pels carrers i les places del centre de la ciutat.

20.30 h, des de la PLAÇA DEL MERCADAL, sortida de la Cercavila del Masclet, amb diferents elements festius i amb acompanyaments musicals. El Col·lectiu El Masclet llançarà botes a l’inici i al final del recorregut. La cercavila passarà pel carrer de les Galanes, la plaça de Catalunya, el raval de Santa Anna, el carrer de Llovera i la plaça de la Llibertat. Es pot comprar Masclet en diferents establiments durant tots els dies de la festa. Col·labora: Vermuts Miró.

21.00 h, a LA PALMA, revetlla del Reggus, amb les actuacions Tarraco Reggae, Naycostero & the Surwalkers i Dasplanta. Organitza: Coopula i Dr. Dubwiser.

22.30 h, des de la PLAÇA DE LA PASTORETA i pel PASSEIG DE MISERICÒRDIA, Rosari de Torxes encapçalat per la creu i els cirials, l’estendard del Grup Cultural de Misericòrdies amb la presència del Nunci apostòlic monsenyor Piero Pioppo, l’Arquebisbe de Tarragona monsenyor Joan Planellas Barnossell, el Prior Josep Maria Gavaldà Ribot, seguit del poble amb torxes. El rosari acabarà a l’interior del santuari, on tindrà lloc la cantada dels goigs i la veneració de la Mare de Déu de Misericòrdia (la venda de torxes es farà a partir de les 21.30 h i fins a l’inici del rosari, a la porta del Col·legi La Salle, amb la col·laboració d’aquest centre educatiu).

23.00 h, a la PLAÇA D’ANTON BORRELL, ball de revetlla amb La Nova Blanes Orquestra. L’orquestra, formada per quinze components, quatre cantants i onze músics, ofereix un recull de cançons de tots els temps amb arranjaments orquestrals de diferents autors.

23.30 h, a la PLAÇA DE LA LLIBERTAT, revetlla jove amb les orquestres de versions Akelarre i Allioli.  Akelarre és un grup de versions on les dones tenen el poder, amb un directe que fa vibrar des del minut 1, repassant els millors hits de la història del rock i del pop i les novetats més fresques del panorama nacional i internacional. Allioli, formació nascuda l’any 2010 amb l’objectiu de portar la música en directe i en català a les festes majors d’arreu del país, ha recorregut el país amb les seves versions de multitud de grups actuals.


Divendres 25
MARE DE DÉU DE MISERICÒRDIA
7.00, 8.00 i 9.00 h, al SANTUARI DE MISERICÒRDIA, missa. Durant tot el dia, el cambril de la Mare de Déu de Misericòrdia estarà obert per venerar-ne la imatge (llevat de les hores de culte i fins al moment de la cantada de goigs de la Mare de Déu).

8.00 h, per DIFERENTS BARRIS de la ciutat, matinades de Misericòrdia amb la participació dels grups de grallers de la ciutat.

8.00 h, pels CARRERS DE LA CIUTAT, matinades tronades a càrrec del Ball de Diables i matinades a càrrec de la Banda de Cornetes i Tambors Verge de Misericòrdia.

8.00 h, en DIFERENTS ESTABLIMENTS  de la ciutat, esmorzars de forquilla.

De 10.00 a 14.00 h, al GAUDÍ CENTRE, Et dius Misericòrdia, Cori o Coia? Tu i qui t’acompanyi hi teniu l’entrada gratuïta! Visita mitjançant audioguia o aplicació utilitzant els dispositius mòbils personals. El Gaudí Centre disposa també d’una videoguia en llengua de signes. Durada: 1 h. Activitat gratuïta amb reserva d'entrades: ticket.reusturisme.cat.

10.00 h, des del CAMPANAR, Toc de Festa per anunciar la festivitat de Misericòrdia, a càrrec dels campaners de la ciutat.

10.30 h, des de la PLAÇA DE LA PASTORETA, baixada al santuari de la Banda de Cornetes i Tambors Verge de Misericòrdia i, després de la missa, actuació de la banda al santuari. Tot seguit, ofrena floral i musical al cambril de la Mare de Déu de Misericòrdia.

De 10.45 a 14.00 h, al PARC DEL TRENET, circulació de trens manipulats de 5 polzades amb passatgers. Preu: 1,50 €. Organitza: Associació d’Amics del Ferrocarril de Reus

11.00 h, a la PLAÇA DEL SANTUARI, missa solemne presidida pel Nunci apostòlic monsenyor Piero Pioppo, l’Arquebisbe de Tarragona monsenyor Joan Planellas Barnossell, i concelebrada per tots els mossens de la Unitat Pastoral de Reus i altres. L’apartat musical és a càrrec de l’Orfeó Reusenc, amb la participació dels assistents.

Just en acabar, repic de campanes i llançament de 21 salves de morterets en honor de la Mare de Déu.

11.00 h, des de la PLAÇA DE LA PASTORETA, baixada del Seguici Festiu fins al santuari, amb la participació del Ball de Pere Joan Barceló, la Víbria, el Drac, el Basilisc, el Lleó, els Nanos, la Mulassa i els Gegants, el Carrasclet, el Ball de Sederes, el Ball de Pastorets, el Ball de Galeres, el Ball de Cavallets, el Ball de Cercolets, el Ball de Prims, el Ball de Valencians, el Ball de Bastons de l’Esbart Santa Llúcia, la Dansa de Mossèn Joan de Vic, el Ball de Gitanes, el Cos de Bastoners de l’Orfeó Reusenc, els Xiquets, l’Àliga i la Banda Simfònica de Reus. En arribar al santuari, ballada de cadascun dels elements, balls i danses del Seguici Festiu.

14.00 h, a la PLAÇA DEL SANTUARI, dinar de festa major dels grups festius de la ciutat. A continuació, tots els grups festius que així ho desitgin podran fer la seva ofrena i visitar el cambril de la Mare de Déu.

De 17.00 a 20.00 h, al PARC DEL TRENET, circulació de trens manipulats de 5 polzades amb passatgers. Preu: 1,50 €. Organitza: Associació d’Amics del Ferrocarril de Reus

De 17.30 a 19.00 h, davant del SANTUARI, ballades dels Gegants, els Nanos, les danses i el bestiari.

18.30 h, a l’interior del SANTUARI, rosari, i a continuació, celebració de la missa.

19.00 h, davant del SANTUARI, actuació castellera amb els Xiquets de Reus.

A continuació, a l’interior del SANTUARI, l’Àliga de Reus oferirà a la Mare de Déu de Misericòrdia el seu ball solemne curt, amb l’acompanyament musical de la Cobla Reus Jove.

Seguidament, cantada general dels goigs de la Mare de Déu de Misericòrdia a càrrec de l’Orfeó Reusenc i els fidels assistents, amb l’acompanyament musical de la Cobla Reus Jove.

19.30 h, al PASSEIG DE MISERICÒRDIA, la Baixada, tradicional baixada del Ball de Diables de Reus al santuari, amb la participació del Ball de Diables infantil, el Ball de Diables i els diables particulars. Per a la seguretat de tothom i per al bon desenvolupament de l’acte, recordem que la Baixada no és un correfoc i que el públic no ha d’interactuar amb els diables.

Els diables particulars que vulguin fer la Baixada s’han de posar en contacte amb el Ball de Diables de Reus a través del correu electrònic info@balldediablesdereus.cat. Cal ser major de 18 anys i fer el curs CRE (Consumidor Reconegut com a Expert). Preu: 100 €.

En acabar, a la PLAÇA DEL SANTUARI, encesa de la Víbria i el Drac i Carretillada de Misericòrdia a càrrec del Ball de Diables.

Tot seguit, encesa de la façana del santuari i mostra piromusical a càrrec de la Pirotècnia Igual.


Dissabte 26
10.30 h, des de la PLAÇA DE LA LLIBERTAT i pels CARRERS DEL CENTRE fins la PLAÇA DE LA PATACADA, cercavila del Pere i la Lloba. Organitza: Colla Pessigolla de Reus.

D’11.00 a 14.00 h, a LA PALMA, 5a edició del Posa’t la Gorra! Un matí festiu i familiar per sensibilitzar envers el càncer infantil i juvenil. Comptarà amb la participació d'elements del Seguici Festiu, dansa, música i tallers per a totes les edats. S'hi podrà adquirir la gorra solidària (8 €). Organitzen: Associació de Familiars i Amics de nens Oncològics de Catalunya (AFANOC) i Sant Pere Solidari.

11.30 h, a la PLAÇA DE LA FARINERA, vermut cabró! Amb música, concurs fotogràfic i la Cabra de Reus. Organitza: Ball de Diables de Reus.

11.30 h, al JARDÍ DE LA CASA RULL, taller infantil de bonsai. Cal inscripció prèvia (capacitat limitada).

11.30 h, des de l'ESTACIÓ ENOLÒGICA, «Ruta del Modernisme». Visita per conèixer i sentir les façanes modernistes més emblemàtiques de Lluís Domènech i Montaner i sorprendre's amb les de Pere Caselles. Activitat de pagament amb compra d’entrades a ticket.reusturisme.cat. Organitza: Reus Promoció.

11.30 h, a la PLAÇA DE LA LLIBERTAT (davant de l’oficina de Correus), ruta «Reus, bressol del vermut». Un passeig per conèixer els llocs emblemàtics que expliquen la història de Reus, acompanyat de l’aroma i el gust d’aquell «Reus, París i Londres» que la va convertir en la capital del vermut. Amb tast de vermut de Reus. Imprescindible reserva prèvia. Més informació, preus i reserves a codoleducacio.com. Organitza: Còdol Educació.

17.00 h, des de l’AJUNTAMENT, Trabuc Fest, jornada festiva per celebrar els 40 anys del Gegant Carrasclet. Cercavila fins a la PLAÇA DE LA LLIBERTAT, tot seguit, actuació de glosa a càrrec del grup Los del Camp Improvisat.

17.30 h, al JARDÍ DE LA CASA RULL, taller de formació i modelatge de bonsai a càrrec del professor Francesc Giner.

18.00 h, a LA PALMA, Mostra de Claqué d’Aquí. Professionals del claqué i altres promeses que encara estan en formació ompliran l’escenari amb aquesta modalitat de ball.

18.30 h, des de la PLAÇA DE LA LLIBERTAT, concentració de la 13a Trobada de Bandes Històriques.

19.00 h, des de la PLAÇA DE LA LLIBERTAT, cercavila de les bandes participants en la 13a Trobada de Bandes Històriques. En arribar a la plaça del Mercadal, actuació de lluïment dels participants a la trobada.

Recorregut: plaça de la Llibertat, avinguda de Prat de la Riba, carrer del President Companys, carrer de Sant Joan, plaça de Prim, carrer de Monterols i plaça del Mercadal.

19.00 h, a la PLAÇA DE LA LLIBERTAT, sessió de punxadiscos del reusenc Sergi Miquel dins els actes del Trabuc Fest, celebració dels 40 anys del Gegant Carrasclet.

20.30 h, al TEATRE BARTRINA, Nit de Claqué amb la companyia suisa Woden Impact. El duet innovador presenta el seu nou espectacle"Ta-Bamm!" amb una coreografia de claqué impressionant i sons màgics de marimba.

20.30 h, a la PLAÇA DE LA LLIBERTAT, concerts del Trabuc Fest amb Caram Band, PD intenses, El Pony Pisador i DJ Ceba.

Diumenge 27

9.00 h, des de l’ l’AVINGUDA DEL COMERÇ, caminada popular de les Misericòrdies. En acabar, esmorzar d’una clotxa amb fesols i llonganissa o arengada, aigua, vi i cafè. Reserves fins al 20 de setembre. Preu: 8 €. Inscripcions i més informació a misericordiesdereus@gmail.com. Organitza: Grup Cultural de Misericòrdies de Reus.

9.30 h, al MAS SABATER, Orienta’t. Caminada Solidària per a l’Esclerosi Múltiple. III Caminada Solidària d'Orientació: una experiència inclusiva, familiar i no competitiva que uneix esport, orientació i compromís. Tria un itinerari, comparteix una jornada única i ajuda a donar suport a les persones amb esclerosi múltiple i al Centre Neurorehabilitador Mas Sabater de la Fundació Esclerosi Múltiple. Inscripcions: https://www.fem.es/campanya/fem/repte/orientat.3/. Organitza: Fundació Esclerosi Múltiple. Centre Neurohabilitador Mas Sabater de Reus.

10.00 h, a la PLAÇA DE LA PATACADA, 10è aniversari d’Insubmises Roller Derby, jornada per descobrir aquest esport amb música i activitats.

10.00 h, a la CASA NAVÀS, visita «Indrets Amagats», per poder veure tota la casa, inclosos els espais tancats al públic com els rentadors, el soterrani o el lavabo. A càrrec de Joana Bertran Huguet. Durada: 1 h 50 min. Imprescindible entrada anticipada. Preu: 23 €.

De 10.45 a 13.00 h, al PARC DEL TRENET, circulació de trens manipulats de 5 polzades amb passatgers. Preu: 1,50 €. Organitza: Associació d’Amics del Ferrocarril de Reus

12.00 h, a la PLAÇA DEL MERCADAL, assaig especial dels Xiquets de Reus, obert a la ciutadania previ al Concurs de Castells.

12.00 h, a la CASA NAVÀS, visita «Indrets Amagats», per poder veure tota la casa, inclosos els espais tancats al públic com els rentadors, el soterrani o el lavabo. A càrrec de Joana Bertran Huguet. Durada: 1 h 50 min. Imprescindible entrada anticipada. Preu: 23 €.

12.00 h, a la PLAÇA DEL TEATRE, Petit Reggus, vermut Towah i activitats familiars. Organitza:  Coopula i Dr. Dubwiser.

13.00 h, al JARDÍ DE LA CASA RULL, lliurament de recordatoris als socis expositors de la XXII l’Exposició Bonsai Ciutat de Reus.

17.00 h, a la PLAÇA DEL TEATRE, Petit Reggus, espectacle familiar amb l’Elmer Viatger. Organitza:  Coopula i Dr. Dubwiser.

17.30 h, al JARDÍ DE LA CASA RULL, demostració a càrrec del professor i mestre Josep Maria Miquel.

18.00 h, a l’ESCOLA MISERICÒRDIA, Circ Llunar, amb l’espectacle The bellhop, de la Companyia Hilarilar Marionetas.


Dimarts 29
17.30 h, a la BIBLIOTECA CENTRAL XAVIER AMORÓS, club de lectura l’expressió creativa «adolescents amb veu pròpia», adreçat a joves entre 12 i 15 anys.


Dimecres 30
18.30 h, a la BIBLIOTECA XAVIER AMORÓS, club de lectura d’adults amb el llibre La segona vida de Ginebra Vern, premi Ramon Llull 2026, d’Agnès Marquès.



OCTUBRE

Dijous 1
11.00 h, a la PLAÇA DE LA LLIBERTAT, presentació del Correllengua 2026 amb la finalitat de promoure la llengua catalana entre infants i joves. Organitza: Associació Correllengua.


Divendres 2
20.30 h, al TEATRE BARTRINA, representació de L’últim àtom, d’Indi Gest. Preu: 20, 15 i 12 €.

20.30 h, a EL CÍRCOL, concert inaugural de la temporada 2026-27. Recital de la violoncel·lista reusenca Elisenda Fusté, en homenatge a l’anterior secretària de l’entitat, M. Carme Just. Organitza: Associació de Concerts de Reus.


Dissabte 3
Durant tot el dia, al RAVAL DE SANTA ANNA I PLAÇA DE PRIM, Reus Juga. Organitza: Coordinadora intercomarcal de Bitlles/birles.

De 10.00 a 20.00 h, a LA PALMA, XXXIII Jornades de Rol i Estratègia de Reus. Un punt de trobada per als aficionats als jocs de taula de tota mena (rol, miniatures, tauler, cartes) amb partides d’iniciació, demostracions, torneig i altres activitats. Organitza: Associació de Jugadors i Jugadores de Rol de Reus.

10.00 h, a la BIBLIOTECA CENTRAL XAVIER AMORÓS, taller adreçat a famílies Engaguem les rotatives, crea la capçalera d’una publicació de finals del s. XIX amb ús d’eines antigues.

11.30 h, des de l'ESTACIÓ ENOLÒGICA, «Ruta del Modernisme». Visita per conèixer i sentir les façanes modernistes més emblemàtiques de Lluís Domènech i Montaner i sorprendre's amb les de Pere Caselles. Activitat de pagament amb compra d’entrades a ticket.reusturisme.cat. Organitza: Reus Promoció.

16.00 h, al TEATRE BARTRINA, TEDXReus 2026. En un entorn saturat d’informació, «Clic!» convida a aturar-se, entendre i mirar la realitat des d’una nova perspectiva. TEDxReus 2026, explorarà aquells moments de canvi que transformen la manera com pensem, decidim i actuem.

20.00 h, des del MERCAT CENTRAL, cercavila de l’agrupació musical La Verònica.

Recorregut: carrer Sant Joan, plaça del Prim, carrer Monterols, plaça del Mercadal, carrers Major, de les Peixateries Velles, de l’Hospital, de la Presó, Santa Anna, Galanes, plaça del Mercadal, carrers de Monterols, Llovera, avinguda Prat de la Riba i carrer Sardà i Cailà.

Diumenge 4
De 10.00 a 20.00 h, a LA PALMA, XXXIII Jornades de Rol i Estratègia de Reus. Un punt de trobada per als aficionats als jocs de taula de tota mena (rol, miniatures, tauler, cartes) amb partides d’iniciació, demostracions, torneig i altres activitats. Organitza: Associació de Jugadors i Jugadores de Rol de Reus.

De 10.45 a 13.00 h, al PARC DEL TRENET, circulació de trens manipulats de 5 polzades amb passatgers. Preu: 1,50 €. Organitza: Associació d’Amics del Ferrocarril de Reus.

19.00 h, al CENTRE CULTURAL EL CASTELL, concert Reus Jazz Cava amb Joan Monné Quartet.



EXPOSICIONS
Fins al 18 d’octubre
Museu de Reus. El Raval
«En el nom de Gaudí. Què és la fama?»

Fins al 31 de desembre
Museu de Reus. El Raval
«I si Gaudí hagués tingut IA? Oficis que canvien, creativitats que resisteixen»

Fins al 9 de gener
Museu de Reus. CIMIR (Centre de la Imatge Mas Iglesias)
«Busca i troba. La fotografia, una finestra al passat»

Fins al 18 d’octubre
Museu de Reus. El Raval
Exposició «El nom de Gaudí. Què és la fama?»

Del 17 de setembre al 17 de desembre
Museu de Reus. CIMIR (Centre de la Imatge Mas Iglesias)
Exposició «Llum primera / Llum última. Un diàleg fotogràfic amb Gaudí»

Del 18 de setembre al 3 d’octubre
Cal Massó
Exposició d’Alba Rihe
Divendres i dissabtes de 10.30 a 13.30 h i de 17.00 a 20.00 h.

Del 19 al 27 de setembre
Jardí de la Casa Rull
XXXII Exposició de Bonsais Ciutat de Reus
De dilluns a diumenge, de 10.30 a 14.00 h i de 17.30 a 21.00 h

De l’1 al 31 d’octubre
Biblioteca Central Xavier Amorós
«Què duus a la motxilla»


